text: Nazister bag hærværk i Horsens
  30 januar 2013 kl. 07.52
  Nazisterne er i de senere år trukket fra de store byer ud i provinsen. Det kan være årsagen til, at Horsens er blevet  ramt af et omfattende nazihærværk.
  Det siger ph.d-studerende Chris Holmstad Larsen fra Institut for Kultur og Identitet på Roskilde Universitet, der blandt andet har forsket i nazimiljøer.
  Han siger til DR Østjylland, at nazisterne har en meget enkel grund til at rykke til provinsen.
  - Det skyldes, at de kan være i fred for deres politiske modstandere. Vi har i de senere år også set en lavere aktivitet i Aarhus, og det kan være derfor, at vi ser den slags aktiviteter i Horsens, siger Chris Holmsted Larsen.
  Chris Holmsted Larsen er sikker på, at det er nazister, der står bag hærværket i Horsens
  - Der er nogle sproglige koder indbygget i den nazistiske graffiti vi ser. Det, og så omfanget af hærværket tyder på, at det er en planlagt aktion, siger han.
  